《装解卷鲁斋先生置酒出诗就坐占和》
宋代·金履祥

功名人事巧推迁，谁信此心即此天。
三轴文章只借径，万人优此谩争先。
岂惟科目一时重，要使勋庸后世传。
此意自期尤自信，端如穮蓘有丰年。

作者简介：（1232—1303）宋元间婺州兰溪人，字吉父。少有经世志，博览群书。及壮，知向濂、洛之学，事同郡王柏，从登何基之门，专治朱熹之学。咸淳七年，襄樊围急，建言由海道攻燕，所言经过地方、洋面等，悉与后来元朝海运路线相符。德祐初，起为史馆编校，不就。宋亡，隐金华山中，训迪后学。晚居仁山下，学者称仁山先生。卒谥文安。有《大学疏义》、《论语集注考證》、《通鉴前编》和《仁山集》等。